كتاب الله كتاب الله دابا الأسئلة ما كنجاوبش عليها. لأن ما عارفشاي نجاوب عليها. خصني نمشي نراجعها. لأن ما عارفشاي خصني نمشي للرجاء يعني كيكون شي حاجة عندي فيها الشك خصني نتيقها باش منقولش شي حاجة لأن هدا منبر كلامي يتسجل عليا ويمشي غلط انا لي نحصل فيهم
نطلبو الله السلامة والعافية. انا اللي نحصل فيه ونتحاسب بيه نطلبو الله السلامة والعافية. فلذلك اللي ما جاوبتو شاي يسمح ليا ان شاء الله غادي نراجع السؤال ديالو ونتأكد من
الجواب باش نعطيه شي جواب لي انا مطمئن ليه نخرف. نبقاش غي نخرف. مبقاش غير نخرف. انا لي نحصل هل جائز قراءة القرآن الكريم بدون تغطية الرأس؟ جائز. يعني المرا تقرا القرآن الكريم بلا ما تغطي راسها ماراهاشاي في الصلاة
انما هو من الأحسن من كمال من كمال قراءة القرآن الكريم ان المرأة تتوضأ كما يتوضأ الرجل وتستر العورة ديالها كاملة لكن الى كانت شي ظروف معينة لي متيسرلهاش مكاين باس. لا ارى بذلك باسلا والله اعلم. شي مرا كتقرا القرآن في الليل ملي كتبغي تنعس. وكتخاف يجيها النعاس وتبقى تقول شي كلام مكاينش الوقت
لا بأس ماكاين مشكل علاش؟ المهم الإنسان ماحدو واعي وبعقلو راه كيقرا ولكن ملي كيغلبو النعاس راه ماشي ماشي هو كيقول النعاس اجي. يعني انه النعاس ماشي بالإختيار ديالنا. فإذا الإنسان قال واحد الكلمة يعني بلا الوعي ديالو عقلو ما
راه ديك الساعة القلم مرفوع على الإنسان انما من المستحسن انه الإنسان ملي يحس فعلا بالتعب ديال النوم التعب ديال النوم لأن ديك الساعة ماباقيش قادر وضابط يبدا يقول غادي نعس فهاد الدقيقة ولا اللي بعدها مايمكنش هادا را ماكاينش لأن النوم ماكايشاور حد لما يوصل الإنسان لواحد المرحلة ديال
لابد يعني ولى عندو الغالب بأنه راه يقدر يديه النعاس ديك الساعة. يوقف من القرآن الكريم ويبدا الذكر يذكر الله. الى داه النعاس الله يهنيه ولذلك النبي صلى الله عليه وسلم نهى نهى يعني الصحابة انهم يقوموا الليل والنعاس غالب عليهم لأنه قال لنا النبي صلى الله عليه وسلم
لعله يسب او يلعن نفسه. كما قال عليه الصلاة والسلام. كاين الانسان يبدا يقرا ويبدا يخطي على راسو. يعني كيبقى يدخل ويخرج بالهضرة بسبب النعاس الشديد. فمن احسن فعلا ملي يحس بالإنسان براسو غادي صافي يعني راه بدا كيعيا فعلا العيا ديال النعاس الى بدا يقرا ديك الأدكار لي كيدير بحال اية الكرسي والأشياء التي
وردت يعني في السنة بين يدي النوم. ثم بعد ذلك يذكر الله سبحانه وتعالى واخا غي بخاطرو واخا كاع ما يخدمش لسانو. يعني العقل ديالو والخاطر ديالو مع الله تعالى بالذكر بالتفكر ويتفكرون في خلق السماوات والأرض. ويديه ينعس على ديك الحالة نعمة نعمة كبيرة. ان شاء الله تبات الملائكة
بإذن الله عز وجل. هل سجود السهو يكون قبل التسليم ام بعده؟ لي معروف في المذهب المالكي هو كاين خلاف بين المذاهب في هاد المسألة هادي انما من الأحسن نذكر داكشي لي عند عبد المذهب المالكي وهو يعني كلام حسن عند مالك رحمه الله ولا مشاحة يعني ماشي مشكل
اذا كانت الزيادة الإنسان دار الزيادة في الصلاة زايد في الصلاة كيدير السجود من بعد التسليم من بعدما يسلم يدير سجود السهو. ويلا كانت الصلاة النقصان يدير السجود قبل ما يسلم. لكن كيمكن يكون عندو النقصان. او نساه او ما عرفوش
عاد فهم بلي راه دار دار النقصان. هي دير السجود من بعد ما يسلم. ماشي ما يمكنلوش يرجع للصلاة. قال له سلم بعدا. يدير السجود من بعد ما يسلم. فلا مشاحة في هذا
بإذن الله عز وجل. يعني امرأة تطلب حديث يبين اباحة الصلاة بعد الغسل من العادة الشهرية. اي حالة نزول القدرة او الوسخين. اولا يعني راه معروف هادشي في الفقه ديال النساء بأنه الإغتسال كيكون حتى تجي القصة البيضاء كما هو في الأحاديث. ديال عائشة رضي الله عنها
فإذا حصل ان المرأة فعلا تيقنت من الطهارة ديالها واغتسلت. علاش غتقلب على حديث باش باش تصلي؟ ما محتاجاش للحديث. هذا ما عندو حتى معنى كاع نهائيا لأن ديك الساعة النافلة مفتوحة. اذا الوقت ديال النافلة وقت ديال النافلة. بغات تنفل تنفل. والى فريضة را ماشي بخاطرها غادا تصلي الفريضة
ما هاد الكلام هذا ديال حديث ما عندو حتى معنى. بحالا واحد كيقول ليا مرا يعني كانت حائض وطهارت. خصها شي حديث باش تصوم. وتصوم بالسيف فإذا امر الله جل وعلا بكتاب الله ان تصوم وان تصلي فمفهمتشاي شنو الى كتقصد
شي حاجة اخرى انا مفهمتهاش يمكن تعاود توضح لي من بعد. يعني امرأة تسأل عن الأمر بالمعروف والنهي عن المنكر انه في هاد الزمان يعني كيمكن الى قالت لشي حد او نهات شي حد او امرت شي حد بالمعروف انه قد يستهزئ الى اخره هدا ماشي غير فهاد الزمان هو في كل زمان صحيح ان
المنكر في هاد الزمن منكر عظيم والعياذ بالله لأنه منكر سميتو الفتنة هادي هادي فتن هادشي لي كنعيشو فهاد الوقت كيتسمى فتن اخر الزمان لا يسحاب ليكم باقي للدنيا شي زمان طوعو
والله ما باقي ليها زمان طويل. نطلبو الله تعالى ما يحضرناش للمشاهد الكبرى. ما نحضروش لقيام الساعة وما نحضروش للدجال. نطلبو الله العافية. والا را ما بقاش فعلا بزاف الأدلة الشرعية من كتاب الله وسنة سيدنا رسول الله. وبالعلامات لي كاينة دابا فعلا وعدد ديال العلماء ماشي واحد ماشي تنين. لي كيرجحو بأننا نعيش فعلا
يعني اللحظات ديال اخر اخر عمر الدنيا. فلذلك المؤمن الكيس الفاطن هو لي يتحزم فعلا للعبادة ديال الله عز وجل وميغرقش فهاد الفتن هادي راه كترة الشر فتنة. علاش فتنا الكثرة ديال الشر؟ ماشي لأن كتآدي وكان لا. لأنه كيقول ايوا هكا الناس الدنيا
هاكا دايرة الناس عاديين هادشي هادشي عادي. وكيدخل معاهم. ما عادي والو. هوما اللي تالفين. واللي باقي على الحق كيكون قليل. راه هادشي اللي كاين اهل الحق كيكونو قلال نسأل الله العافية. بحيث انه ما تقوم الساعة قيام الساعة حتى ما يبقى واحد من اهل الخير. حتى يموتوا كاملين اهل الخير. لا تقوموا
الا على شرار الخلق هكذا في الحديث. ما يبقى غير المجرم وخوه. غي مسخوط الوالدين وخوه. هوما اللي غتقوم عليهم الساعة وتريب عليهم الدنيا. لهلا يجعلنا من ولذلك الأمر بالمعروف والنهي عن المنكر يعني على حساب القدرة ديالك والطاقة ديالك مزيان انما يسخرو منك يسخرو منك
سيدنا رسول الله صلى الله عليه وسلم. فهادشي شي طبيعي انه لي بغا يأمر بالمعروف وينهى عن المنكر لابد يتأذى. ايوا الى مصبرشاي فداك الأمر بلا ما عرفناه بالمنكر ماكاينشاي الأمر
معروف النهي عن المنكر بالعسل بالورود. لا كاين بالابتلاء والاختبار. باش ربي كيعطيك الأجر ديال المنازل الرفيعة والعالية لانه عشرة يسخرو منك وواحد يجيبو الله على يدك. هانتي ربحتي الدنيا كلها. لأن يهدي الله على يدك رجل خير لك مما طلعت عليه الشمس
واخا تخدمي حياتك كاملة باش واحد النهار يجيب اله واحد المرا او واحد الراجل يجيب الله على يدك مومن مية واحد او الف واحد او عشرالاف واحد قالوا لك الله يخليها سلعة وواحد جابو الله راكي ربحتي الربح اللي ما ربحوش تا واحد الإنسان ما يحسبش الحساب الغلط يحسب الحساب الصحيح
والحساب الصحيح هو لي عطاه لنا سيدنا محمد صلى الله عليه وسلم. اذا كانت المرأة تشتغل بحفظ كتاب الله جل وعلا فلتتم ذلك يعني بحالا حايرة واش تكمل الحفظ ديالها ولا تبقى غي تقرا باش تطالع على الأسرار. الى عندك الأمل ان شاء الله باش تكملي الحفظ غير غير كملي الحفظ. وان شاء الله
ربي يجعل لينا وليك البركة في الوقت والعمر باش تعاودي ديري عاود قراءة اخرى ديال التدبر وديال التفسير ويكون خير ان شاء الله. شي وحدين يعني كيكون يربيو الأبناء ديالهم. وهادي شي مرا عندها الطفل ديالها فست سنين. كتربيه تعلمو الصلاة وكيحفظوه القرآن. والناس
كيقولو ليها مزال صغير هادوك الناس يعني طبع الله على قلوبهم. هادي هي المشكلة ديالهم. طبع اله على قلوبهم. يعني الدري باقي صغير والبنت باقية صغيرة ومدفنشاي شبابها وتبقى عندها سطاش لعام وسبعطاشل عام وتمنطاشل عام وجا الما غطات الجسم ديالها مزال مكتصلي والى متى تتعود
يعني كيتعود بنادم بحال ديك خيزوة اللي تعودت ما بقاتش صالحة تتخدر وتكل. لا بل النبي صلى الله عليه وسلم امرنا بأن نعلمنا ابناءنا الصلاة انا سمعتي ونادبوهم عليها على عشر سنين ماشي ضربوهم داك الضرب غير تأديب باش يحس شوية بالخوف. وعلى ما يتطبع على الصلاة
ماباقيش يقلعها ولذلك حتى البنيتات الصغار ديرو لهم خريقات هوما باقين صغيورين. يعني مرة قلعاتها مرة لبساتها ماكاين باس لا لومة في ذلك تبدا تولي الحيا تولف لحيا. لأن نولفو يعني قلة الحياء في الصغر كيكبرو عليه. لا شيء عظيم جدا التربية هي الصغر. ولي فاتو الصغر كيصعاب
هادشي مكيترباش الا تربى راه تربى بيد الله ولكن كيصعاب. وهذا منهج حسن انما يعني متعنفوش